ພິທີສະເຫຼີມສະຫຼອງວັນ ແພດລາວ 18 ມິຖຸນາ
- 21 ມ.ຖ
ກະຊວງສາທາລະນະສຸກ ໄດ້ຈັດພິທີສະເຫຼີມສະຫຼອງວັນ ແພດລາວ 18 ມິຖຸນາ ຂຶ້ນເມື່ອ ວັນທີ 18 ມິຖຸນາ ທີ່ສູນຮ່ວມມື ລາວ - ຍີ່ປຸ່ນ (ICTC ຫຼັກ 5) ນະຄອນຫຼວງວຽງຈັນ ໂດຍ ການເຂົ້າຮ່ວມເປັນປະທານ ຂອງທ່ານ ຮສ.ດຣ. ບຸນກອງ ສີຫາວົງ ລັດຖະມົນຕີກະຊວງສາທາລະນະສຸກ, ມີຮອງລັດຖະມົນຕີ, ບັນດາຄະນະກົມ, ສູນ, ສະຖາບັນ, ໂຮງໝໍ, ໂຮງງານ ແລະ ອະດີດການນຳ ກະຊວງສາທາລະນະສຸກ, ພະນັກງານອາວຸໂສ ບຳນານ ພ້ອມດ້ວຍພະນັກ ງານແພດໝໍ, ນັກສຶກສາເຂົ້າ ຮ່ວມ. ທ່ານ ຮສ.ດຣ. ບຸນກອງ ສີຫາວົງ ໄດ້ກ່າວວ່າ: ວັນແພດລາວແມ່ນ ວັນໜຶ່ງທີ່ເປັນປະຫວັດສາດ ອັນລ້ຳຄ່າຂອງຂະແໜງສາທາລະນະສຸກ, ເປັນວັນສ້າງຂະບວນການກິດຈະກຳຕ່າງໆ ເພື່ອລະນຶກເຖິງຜົນງານ ແລະ ສັນລະເສີມຄຸນງາມຄວາມດີ ຂອງແພດລາວໃນສະໄໝຕໍ່ສູ້ ກູ້ຊາດກໍຄືສະໄໝປົກປັກຮັກສາ ແລະ ສ້າງສາປະເທດຊາດ. ນອກຈາກນີ້, ການສະເຫຼີມສະຫຼອງວັນແພດລາວຍັງເປັນ ການປູກຈິດສຳນຶກໃຫ້ແກ່ພະນັກງານແພດໝໍ, ພະຍາບານ, ພະນັກງານສາທາລະນະສຸກ ລາວ, ຜູ້ສືບທອດຮ່ຳຮຽນເອົາ ແບບຢ່າງອັນດີງາມຂອງແພດໝໍ ແລະ ພະນັກງານສາທາລະນະສຸກຮຸ່ນກ່ອນ, ອອກແຮງ ຝຶກຝົນຫຼໍ່ຫຼອມສ້າງຕົນເອງໃຫ້ ພຽງພ້ອມໄປດ້ວຍຄຸນສົມບັດ ຈັນຍາບັນ ແລະ ຄວາມ ຊຳນານງານດ້ານວິຊາການ ເພື່ອກາຍເປັນແພດແຫ່ງຊາດ ແລະ ແພດປະຊາຊົນໃຫ້ສົມກຽດສັກສີທີ່ວ່າ: "ເປັນນັກຮົບ ເສື້ອຂາວປະຕິວັດຂອງພັກ" ແລະ ຮັກຫອມຄົນເຈັບປຽບ ເໝືອນແມ່ຜູ້ໃຈດີ. ດັ່ງນັ້ນ ການສະເຫຼີມສະຫຼອງວັນແພດລາວ ໃນປີນີ້ ພວກເຮົາໄດ້ເລືອກເອົາ 2 ຄຳຂວັນຄື: ຊົມເຊີຍວັນແພດ ລາວ ວັນທີ 18 ມິຖຸນາ ຢ່າງສຸດໃຈ. ສູ້ຊົນຈັດຕັ້ງປະຕິບັດນະ ໂຍບາຍ 5 ດີ 1 ພໍໃຈໃຫ້ປະກົດຜົນເປັນຈິງ. ຜ່ານການຈັດ ຕັ້ງປະຕິບັດວຽກງານສາທາລະນະສຸກພວກເຮົາຍາດໄດ້ຜົນ ສຳເລັດຫຼາຍດ້ານ, ເປັນຕົ້ນ ຕາໜ່າງບໍລິການສຸຂະພາບໄດ້ສືບ ຕໍ່ຂະຫຍາຍຕົວ ແລະ ມີຄຸນນະພາບສົມຄວນ. ອັດຕາການ ຕາຍຂອງແມ່ ແລະ ເດັກໄດ້ຫຼຸຸດລົງ, ສາມາດບັນລຸເປົ້າໝາຍ ສະຫັດສະວັດ ເພື່ອການພັດທະນາ. ໃນພິທີຍັງໄດ້ຮັບຟັງການ ນຳສະເໜີຂອງທ່ານ ດຣ. ປອນເມກ ດາລາລອຍ ອະດີດລັດຖະມົນຕີກະຊວງສາທາລະນະສຸກ ກ່ຽວກັບຈັນຍາບັນ, ຈັນຍາທຳ ໂດຍການຈັດຕັ້ງປະຕິບັດນະ ໂຍບາຍ 5 ດີ 1 ພໍໃຈ ແລະ ຄວາມໝາຍຄວາມສຳຄັນ ຂອງວັນແພດລາວໂດຍທ່ານ ນາງ ຈັນທະໜອມ ມະໂນທຳ ອະດິດຫົວໜ້າຫ້ອງການກະຊວງສາທາລະນະສຸກ, ໃນໂອກາດນີ້ກໍໄດ້ມີກິດຈະກຳ ກວດສຸຂະພາບໃຫ້ກັບຜູ້ເຂົ້າ ຮ່ວມໂດຍໜ່ວຍງານແພດທີ່ ມາຈາກໂຮງໝໍສູນກາງ